অভিজ্ঞতা ও জানাশোনার ভিত্তিতে ফিল সিমন্সকে প্রধান কোচ হিসেবে নিয়োগ দিয়েছে আফগানিস্তান ক্রিকেট বোর্ড (এসিবি)। সাবেক কোচ লালচাঁদ রাজপুতের শূন্যস্থান পূরণ করবেন এই ক্যারিবিয়ান। ৮ জানুয়ারি থেকে কাজ শুরু করবেন সিমন্স। ফেব্রুয়ারিতে জিম্বাবুয়ের বিপক্ষে শারজায় সীমিত ওভারের সিরিজ সামনে রেখে আফগানিস্তানের প্রস্তুতি ক্যাম্পে যোগ দেবেন তিনি। ২০১৯ সালের বিশ্বকাপ পর্যন্ত তার সঙ্গে চুক্তি করেছে এসিবি। জিম্বাবুয়ে সিরিজ শেষে সিমন্সের চ্যালেঞ্জ মার্চের বিশ্বকাপ বাছাই। এরপর প্রথম টেস্ট খেলতে আফগানিস্তান যাবে ভারতে।